বাংলা বিজ্ঞান কল্পকাহিনী
জগদীশচন্দ্র বসু, বাংলা বিজ্ঞান কথাসাহিত্যের পিতা বলে বিবেচিত। ১৮৯৬ সালে, তিনি লিখেছেন নিরুদেশের কাহিনী। আবহাওয়ার নিয়ন্ত্রণের এই কাহিনী, প্রথম বাংলা বিজ্ঞান কথাসাহিত্য রচনাগুলির মধ্যে একটি। এই গল্পটিতে বলা হয়েছে একটি ছোট্ট এক বোতল চুলের তেল (কুন্দল কেশোরি) ব্যবহার করে ঘূর্ণিঝড় থেকে মুক্ত হওয়া কথা। পরবর্তীতে, তিনি পলাতক তুফান (রানওয়ে সাইক্লোন) কল্পকাহিনী হিসেবে অব্যক্ত (১৯২১) শিরোনামে প্রবন্ধ সংগ্রহের পরিবর্তন নিয়ে গল্পটি অন্তর্ভুক্ত করেন। গল্পটির উভয় সংস্করণই ইংরেজিতে বোধিসত্ত্ব চট্টোপাধ্যায় দ্বারা অনুদিত হয়েছে।
বাংলা উপন্যাস
বাংলা উপন্যাস বাংলা সাহিত্যের একটি গুরুত্বপূর্ণ অংশ। বাংলা ভাষার প্রথম উপন্যাস হল ফুল মণি করুণার বিবরণ (১৮৫২), যদিও ১৮৬৫ সালে বঙ্কিমচন্দ্র চট্টোপাধ্যায় রচিত "দুর্গেশনন্দিনী" -এর মাধ্যমে বাংলা সাহিত্যে বাংলা উপন্যাসের বিস্তার লাভ করে বলে ধারনা করা হয়। আনন্দ সংকর এবং লিলা রায় উল্লেখ করেছেন যে, '১৯শতকের মাঝামাঝি সময় যখন প্রথম উপন্যাস লেখা হয়, এটি আমাদের জন্য নতুন ছিল, এটি লেখার ধরন আমাদের জন্য নতুন ছিল, এটি ভাষার ব্যবহার এবং যে সমাজ ও তার সদস্যদের জন্য লেখা হয়েছিল তারাও নতুন ছিল' (পৃষ্ঠা ১৬৮)। কিন্তু বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, মানিক বন্দ্যোপাধ্যায়, তারাশংকর বন্দ্যোপাধ্যায়, শরত্চন্দ্র চট্টোপাধ্যায় এর মত শক্তিমান লেখকদের অবদানের ফলে বাংলা সাহিত্যের এই নতুন সৃষ্ট ধারাটি খুব অল্প সময়ের মধ্যেই 'নতুন' থেকে 'পরিপক্কতা' অর্জন করে।